Xalqaro frankofoniya kuni. Xalqaro frankofoniya kuni (fr. "Journée internationale de la Francophonie") — "Frankofoniya" jahon fransuz tili mamlakatlari hamkorligi xalqaro tashkiloti ta’sis etilgan kunni nishonlash sanasini bildiradi. 20-mart kuni tashkilot a’zolari tomonidan bayram qilinadi. Bu sana 220 million fransuz tilida so‘zlashuvchilarga bag‘ishlangan bo‘lib, ulardan 75 millioni fransuz tilini ona tili sifatida qadrlaydi. 1970-yil 20-martda Niame shahrida fransuz tilida so‘zlashuvchi mamlakatlarning birinchi davlatlararo tashkiloti — Madaniy va texnik hamkorlik agentligi (MTHA)ni tashkil etish to‘g‘risida shartnoma imzolanadi. Maqsad — fransuz tilining barcha muxlislarini birlashtirish, fransuz madaniyatini, shuningdek, fransuz tilida so‘zlashuvchi mamlakatlar madaniyatini tarqatish va ommalashtirishga ko‘maklashishdir. 1998-yilda esa fransuz tili tashkiloti — hukumatlararo Frankofoniya agentligi tashkil etilishi bilan bu sana “Frankofoniya” tashkilotiga a’zo 84 davlat uchun ularni birlashtiruvchi madaniy omil – fransuz tilini nishonlash usuli sifatida bayram deb e’lon qilindi.